Surajit saha TMC Join: হাওড়ার বহিষ্কৃত বিজেপি সভাপতির সদলবলে তৃণমূলে যোগ

হাওড়া: হাওড়া বিজেপিতে বড়সড় ভাঙন পুরসভা নির্বাচনের আগে (Kolkata municipal election 2021)৷ অবশেষে সমস্ত জল্পনার অবসান ঘটিয়ে তৃণমূলে যোগ দিতে চলেছেন বহিষ্কৃত বিজেপি নেতা সুরজিৎ সাহা৷ আগামিকাল, বৃহস্পতিবার দুপুর ৩টেয় হাওড়ার শরৎ সদনে যোগদান পর্ব হবে৷ জেলা তৃণমূল সূত্রে এ খবর জানা গিয়েছে৷

সূত্রে আরও জানা গিয়েছে, পঞ্চাশের বেশি বিজেপি নেতা এবং সদস্যকে নিয়ে তৃণমূলে যোগ দিতে চলেছেন সুরজিৎ সাহা।
বিজেপির প্রাক্তন হাওড়া জেলা সভাপতি সুরজিৎ সাহাকে কিছুদিন আগে দল বহিষ্কার করে৷ দলবিরোধী মুখ খোলার দায়ে তাঁর বিরুদ্ধে ব্যবস্থা নেয় বিজেপি৷

তখন থেকেই তাঁর দলবদলের বিষয়টি ছিল কেবল সময়ের অপেক্ষা৷ অবশেষে আগামিকাল তিনি হাওড়ার তৃণমূল নেতা অরূপ রায়ের হাত ধরে ঘাসফুলের পতাকা তুলে নেবেন হাতে৷

আরও পড়ুন Wedding Gifts Basirhat: ছেলের বিয়েতে দুঃস্থদের ভূরিভোজ, উপহার

আরও পড়ুন Bankura: সিপিএম নেতানেত্রীর বাড়িতে বিজেপি বিধায়ক, জোর জল্পনা বাঁকুড়ায়

আরও পড়ুন  রেশন তালিকায় ‘মৃত’, দরজার দরজায় ঘুরেও সুরাহা অধরা